**கிறிஸ்து, மனிதனின் ஒரே பாதுகாப்பு, நம்பிக்கை மற்றும் உறுதி**

இது சவாலான மற்றும் முன்னோடியில்லாத காலம். ஒவ்வொரு நாளும் நம்மை வழிநடத்த பரிசுத்த ஆவியானவரின் திசைக்காட்டியும் ஒரே நம்பகமான வழிநடத்துதல் கையேடான தேவ வார்த்தை தேவை.

காலத்தின் ஆரம்பத்தையும் முடிவையும் பார்க்கும் தேவனே விசுவாசத்தை தொடங்குபவரும் முடிப்பவரும் ஆவார். அவர் ஒரு போதும் ஆச்சரியப்பட்டதில்லை காவலை இழந்ததுமில்லை; அதுவே நம்மை, அவர் மீண்டும் வரும் காலத்தை நோக்கி ஆயத்தமாகும் இந்த காலத்தை கடக்க செய்யும்.

இந்த காலகட்டத்தில் நாம் மிகவும் யதார்த்தமாய் இருக்கவேண்டும். அவநம்பிக்கை அல்லது இலட்சியவாதத்திற்கு இடமில்லை ; நாம் அறியாத பாதையில் செல்கையில் தேவ ஞானத்தின் மேல் சார்ந்து கொள்ளும் கிறிஸ்துவை மையமாய் கொண்ட ஒரு இடம். அவர், எதிர்காலத்தைப் பார்க்க நம் மனதை ஒளிரச் செய்கிறார், அதே நேரத்தில் வீசும் புயல்களால் தூக்கி எறியப்படாமல், அவரில் நம்மை நிலைநிறுத்துகிறார்.

எஸ்றா 9:8, “இப்பொழுதும் எங்கள் தேவனாகிய கர்த்தர் எங்களிலே தப்பின சிலரை மீதியாக வைக்கவும், தம்முடைய பரிசுத்த ஸ்தலத்தில் எங்களுக்கு ஒரு குச்சைக் கொடுக்கவும், இப்படியே எங்கள் தேவன் எங்கள் கண்களைப் பிரகாசிப்பித்து, எங்கள் அடிமைத்தனத்திலே எங்களுக்குக் கொஞ்சம் உயிர் கொடுக்கவும், அவராலே கொஞ்சநேரமாவது கிருபை கிடைத்தது.”

இந்த வசனங்களில் இருந்து இந்த காலத்திற்கு ஒப்ப 3 காரியங்கள்.

1. “தம்முடைய பரிசுத்த ஸ்தலத்தில் எங்களுக்கு ஒரு குச்சைக் கொடுக்கவும்” எதை குறித்து பேசுகிறது என்றால்,

அ. இந்த நிச்சயமற்ற மற்றும் சவாலான காலங்களை நாம் கடந்து செல்லும்போது தேவன் நமக்கு கொண்டு வரும் நிலைப்பாட்டின் நிலைத்தன்மை.

ஆ. நம் வாழ்க்கைக்கான, தேவனின் சபைக்கான, தேசத்திற்கான தேவ சித்தம் நிறைவேறும்படியான ஆசீர்வாதமும் வழிநடத்துதலும் நிறைந்து அமைக்கப்பட்ட ஒரு இடம்.

தேவனுக்கு முன்பாக நமக்கு உறுதியான மற்றும் பாதுகாப்பான அடித்தளம் உள்ளது. நிச்சயமற்றவைகளின் பயத்திலிருந்து அறுவடை மிகுந்த வயல்வெளிக்கு நம்மை நடத்தும் தேவனின் வல்லமையும் அபிஷேகமும் நமக்கு உண்டு.

மாறாத மற்றும் அசைக்கபடாத கிறிஸ்துவோடு தொடர்புகொள்வதற்கு தேவன் நமக்கு அளித்த வாய்ப்பு இதுவே! வாழ்க்கையின் சவால்களை கடந்து செல்வதற்கான ஒரே வழியாக அவரை தொடர்பு கொள்வதுதான். கிறிஸ்து, மனிதனின் ஒரே பாதுகாப்பு, நம்பிக்கை மற்றும் நிச்சயம்!

2. “எங்கள் தேவன் எங்கள் கண்களைப் பிரகாசிப்பித்து” பேசுவது,

அவருடைய பரிசுத்த ஆவியின் வெளிப்பாடு மற்றும் வெளிச்சத்தின் அதிகரிப்பு, இந்த காலத்திற்கான தேவனின் முன்னோக்குகளையும் திட்டங்களையும் காண நம்மை வழிநடத்துகிறது. நம் வெளிப்படையான பதில், அவருடைய வார்த்தையில் மூழ்கி, நீண்ட ஜெபத்தில் அமர்ந்திருப்பதுதான்.

3. “எங்களுக்குக் கொஞ்சம் உயிர் கொடுக்கவும்” பேசுவது,

நம் ஆவியை உயிர்பிக்கவும் புதுபிக்கவும் தேவனை நாடுவது – தனிநபராகவும் சபையாகவும். ஆவியில் புதுபிக்கப்பட்டு, அவருடைய சித்தமும் பிரசன்னமும் நிறைந்து, தேவ ராஜ்ஜியத்தின் நற்செய்தியை அறிவித்தலும் நிருபித்தலும்.

நண்பர்களே, தேவ வார்த்தையில் தீர்வு காணப்படாத எதுவும் முழுமையாக தீர்வு அடையாது. வேதமே நமது பயணத்தின் வரைபடம் ; எல்லாவற்றையும் அளவெடுக்கும் நம் அளவுகோல்.

இவ்வேளையில், எல்லா ஆவிக்குரிய கட்டுகளை உடைக்க, நம் ஆவிக்குரிய கண்கள் மீண்டும் துல்லியமாய் பார்க்க, அவர் நமக்கு கேட்க ஜெபிப்போம். தேவன் தம்முடைய கிருபையை நம்மீது ஊற்றவும், நம்முடைய அடிமைத்தனத்தில் மறுமலர்ச்சியைக் கொண்டுவரவும் ஜெபியுங்கள்

மிகுந்த தீவிரத்தோடு தேவனை தேடுங்கள் ; நம் தேசத்திற்காய் திறப்பில் நின்று ஜெபித்து தேவனை தொடர்ந்து தேடுங்கள்.

ஜெப குறிப்புகள்

எபிரேயர் 12:1 - ஆகையால், மேகம்போன்ற இத்தனை திரளான சாட்சிகள் நம்மைச் சூழ்ந்துகொண்டிருக்க, பாரமான யாவற்றையும், நம்மைச் சுற்றி நெருங்கிநிற்கிற பாவத்தையும் தள்ளிவிட்டு, விசுவாசத்தைத் துவக்குகிறவரும் முடிக்கிறவருமாயிருக்கிற இயேசுவை நோக்கி, நமக்கு நியமித்திருக்கிற ஓட்டத்தில் பொறுமையோடே ஓடக்கடவோம்; அவர் தமக்குமுன் வைத்திருந்த சந்தோஷத்தின்பொருட்டு, அவமானத்தை எண்ணாமல், சிலுவையைச் சகித்து, தேவனுடைய சிங்காசனத்தின் வலதுபாரிசத்தில் வீற்றிருக்கிறார்.

1. இயேசுவின் மீது கண்களை பதியவைத்திருக்கும் போதகர்களும் தலைவர்களும் தங்கள் ஓட்டத்தை ஓடி முடிக்க ஜெபியுங்கள்.
2. தேவ பிரசன்னத்தில் வல்லமையாய் நங்கூரமிடபடுதலே இந்த நிச்சயமற்ற சவால் நிறைந்த காலத்தில் குச்சை போல் நம்மை வழிநடத்த ஜெபியுங்கள்.
3. பரிசுத்த ஆவியின் வெளிப்பாடு மற்றும் வெளிச்சம் சங்கீதம் 119:105, “உம்முடைய வசனம் என் கால்களுக்குத் தீபமும், என் பாதைக்கு வெளிச்சமுமாயிருக்கிறது” குறிப்பிடப்பட்டுள்ள வாக்குறுதியை உறுதிபடுத்தும்.
4. தேவ மேய்ப்பர்கள் “நாம் வாழும் காலத்தில் பரிசுத்த ஆவியானவரின் குரல் கேட்க” உணர்வுதிறன் மிகுந்தவர்களாய் இருக்க ஜெபியுங்கள்.